Familien: Tsunamioffer funnet i live etter ti år
- Gud har gitt oss et mirakel, forteller Jamaliah, moren til Raudhatul Jannah, som forsvant da hun var fire år gammel, ifølge familien. Det melder nyhetsbyrået AFP, som siteres av The Guardian. Jannah og hennes syv år gamle bror forsvant fra foreldrene da de ble tatt av bølgene som traff deres hjem i West Aceh-distriktet den 26. desember 2004. Jamaliah (42) og mannen hennes overlevde tsunamien som drepte titusener i Aceh, på nordvestspissen av Sumatra i Indonesia. Familien hadde for lengst gitt opp håpet om å finne noen av sine barn i live.Et undersjøisk jordskjelv med styrke på 9,15 utenfor øya Sumatra utløste 26. desember 2004 den dødeligste tsunamien noensinne. Katastrofen kostet over 220.000 mennesker livet i landene rundt Indiahavet. Minst 525.000 ble skadd i flodbølgekatastrofen, og mer enn 1 million mennesker mistet hjemmene sine. Verst rammet ble Indonesia, der 168.000 mennesker omkom, de aller fleste i Aceh-provinsen. Andre land som ble hardt rammet, var Sri Lanka, India og Thailand. Også Bangladesh, Myanmar, Kenya, Malaysia, Maldivene, Somalia, Seychellene, Sør-Afrika, Tanzania og Jemen meldte om omkomne. Anslagsvis 4.000 nordmenn befant seg i land som ble rammet av tsunamien. 84 nordmenn omkom, blant dem 26 barn under 18 år. Kilde: NTBLikevel synes onkelen at jenta var slående lik den forsvunnede niesen, en dag han så henne gå hjem fra skolen. Han gjorde noen undersøkelser, og fant ut at jenta hadde blitt fanget opp i tsunamien og endt opp ved noen øyer som ligger sør-vest i provinsen. Ifølge familien ble hun reddet av en lokal fisker som tok henne med tilbake til fastlandet. Han ga barnet til sin egen mor, som i sin tur oppdro fireåringen. Etter tips fra onkelen besøkte Jamaliah jenta, som nå er blitt 14 år og går under navnet Weni. De forteller at de oppdaget at det faktisk var deres datter som forsvant et tiår tidligere. - Min mann og jeg er veldig glade, forteller hun til AFP. Til den indonesiske avisen Harian Terbit forteller Jamaliah at 14-åringens særtrekk gjør moren veldig sikker på at jenta er hennes egen datter. Den mørke hudtonen mener hun stammer fra at datteren har vært mye i solen og hjulpet fostermoren med å samle skjell.- Jeg er så takknemlig overfor Gud at vi er gjenforent med vårt barn som har vært borte i ti år, sier Jamaliah. Moren forteller at hun hadde hjertebank da hun så den angivelige datteren, og at de ga hverandre en klem. - Jeg kunne ikke slutte å gråte under gjenforeningen, sier hun. Familien forteller at de også tror at broren, Arif Pratama Rangkuti, overlevde, men de vet ikke hvor han oppholder seg. Tsunamien førte til at 170.000 mennesker døde i Aceh, og yttligere titusener i andre land rundt Det indiske hav, ifølge nyhetsbyrået AFP.
Indonesiske Raudhatul Jannah var fire år gammel da hun forsvant i tsunamien. Ti år etter at alle trodde hun var død mener familien de har funnet henne.